مجلس وحدت مسلمین کے مرکزی ڈپٹی سیکریٹری جنرل :

عقیدہ ختم نبوت جز ایمان ہے

سید ناصرشیرازی نے کہا : حکمران ٹولا ایک مخصوص ایجنڈے پر کام کر رہا ہے ۔

خبر کا کوڈ: ۴۳۰۲۰۲

تاریخ: ۰۳ دی ۲۰۱۷ - ۱۸:۰۷

رسا نیوز ایجنسی کی رپورٹ کے مطابق مجلس وحدت مسلمین کے مرکزی ڈپٹی سیکریٹری جنرل سید ناصرشیرازی نے قومی اسمبلی سے انتخابی اصلاحات بل کی منظوری اور کاغذات نامزدگی میں عقیدہ ختم نبوت کے حوالے سے شق میں تبدیلی کی شدید مذمت کی ہے۔

مرکزی سیکریٹریٹ سے جاری اپنے ایک بیان  میں انہوں نے کہا ہے کہ عقیدہ  ختم نبوت جز ایمان ہے، شق میں تبدیلی  کوئی بھی غیرت مند مسلمان برداشت نہیں کر سکتا۔

انہوں نے کہا کہ حکمران ٹولا ایک مخصوص ایجنڈے پر کام کر رہا ہے، مسلم لیگ ن کی حکومت نے اپنے نااہل قائد کو دوبارہ پارٹی صدارت کے منصب تک پہنچانے کیلئے آئین کی دھجیاں اڑائی ہیں ، مسلم لیگ ن نے ترمیم کرکے ہمیشہ کیلئے چوروں، لٹیروں، ڈاکوئوں، قاتلوں کیلئے سیاسی میدان صاف کردیاہے، حالیہ آئینی ترمیم قرآن وسنت کی تعلیمات کے بھی برخلاف ہےجس پر تمام سیاسی ومذہبی جماعتوں کو صدائے احتجاج بلند کرنا چاہئے۔/۹۸۹/ف۹۴۰/